በደቡብ ኦሞ ዞን የሴቶችን መብትና ኢኮኖሚያዊ ተጠቃሚነት ለማረጋገጥ የሚያግዝ ከፍተኛ የንቅናቄ መድረክ ተካሄደ
በደቡብ ኦሞ ዞን በሚገኙ ማህበረሰቦች ዉስጥ በሴቶች እና ህጻናት ላይ የሚፈጸሙ አስከፊ ጎጂ ልማዳዊ ድርጊቶችእንዲወገዱ እንዲሁም የዞኑን ሴቶች የኢኮኖሚ ተጠቃሚነት ለማረጋገጥ እና ስር ነቀል ለዉጥ ለማምጣት የሚያግዝከፍተኛ የንቅናቄ መድረክ (High Level Advocacy Forum) ቅዳሜ ታህሳስ 17 / 2013  በጂንካ ከተማተካሄዷል፡፡የኃይለማርያምና ሮማን ፋዉንዴሽን ከደቡብ ብሔር ብሔረሰቦች እና ሕዝቦች ክልላዊ መንግስት፣ ከደቡብ ኦሞ ዞንአስተዳደርና ከፊንላንድ ኤምባሲ ጋር በመተባበር ያዘጋጀዉ የንቅናቄ መድረክ ከፌደራል እስከ ወረዳ ያሉ ተቋሞችከፍተኛ አመራሮችን ጨምሮ 200 በላይ ተሰብሳቢዎች ተሳትፈዉበታል፡፡ የንቅናቄ መድረኩ ዋና ዓላማ በዞኑየልማት መርሃ ግብሮች ሴቶችን እኩል ተሳታፊና ተጠቃሚ ለማድረግ እንዲሁም በሴቶች እና ህጻናት ላይየሚፈጸሙትን አስከፊ ጎጂ ልማዳዊ ድርጊቶችን ለማስወገድ አመራሩና ህብረተሰቡ በባለቤትነት እንዲንቀሳቀስየሚያስችል ንቅናቄን መፍጠር ነዉ፡፡ ባለፉት አስርት አመታት የሴቶችን መሰረታዊ እና ኢኮኖሚያዊ መብቶችለማስከበር በርካታ ስራዎች ቢሰሩም የደቡብ ኦሞ ዞንን ጨምሮ ዛሬም ኢትዮጵያዊያን ሴቶች በትምህርት፣ በጤና፣በስርዓተ ምግብ፣ በገቢ እና በመሰረታዊ መብቶች መከበር ዙሪያ እኩል ተጠቃሚ ለመሆን ያለመቻላቸዉ በመድረኩላይ ተገልጿል፡፡ክቡር አቶ ኃይለማርያም ደሳለኝ የኢ.ፌ.ዴ.ሪ የቀድሞ ጠቅላይ ሚንስትር  እና የኃይለማርያምና ሮማን ፋዉንዴሽንየባለአደራ ቦርድ ሊቀመንበር በንቅናቄ መድረኩ ላይ ባደረጉት ንግግር “በአንድ እጅ ማጨብጨብ እንደማይቻልሁሉ በግማሽ ጉልበት፤ ዕውቀት እና ጥረት የሚደረግ እንቅስቃሴ በሀገራችን በሚፈለገው ደረጃ የኢኮኖሚ ውጤትስለማያመጣ የሴቶችን እኩል ተሳታፊነትና ተጠቃሚነት አረጋግጠን፣ ጉልበታችንን አስተባብረን፣ በአመራርቁርጠኝነት ተደግፈን ለደቡብ ኦሞ ዞን ሴቶች እና ህጻናት እንዲሁም ለመላዉ ህብረተሰብ የሚበጅ ለዉጥ ለማምጣትበጋራ እንስራ” ያሉ ሲሆን ስር ነቀል ለዉጥ ማምጣት የሚቻለዉ ለዘመናት በሴቶች ስብዕና እና መብት ላይ አሉታዊተፅዕኖ የፈጠረዉን የልማዳዊ አስተሳሰቦች የብረት በር በተቀናጀ ትግል በመስበር ነዉ ብለዋል፡፡በመድረኩ ላይ የኃይለማርያምና ሮማን ፋዉንዴሽን ከደቡብ ኦሞ ዞን ጋር በመተባበር ያደረገዉ የዳሰሳ ጥናት ዉጤትየቀረበ ሲሆን በጥናቱ ተለይተዉ የታወቁ ለሴቶች መሰረታዊ እና ኢኮኖሚያዊ መብቶች መከበር ማነቆ የሆኑችግሮችን ለመፍታት በሚያስችሉ መፍትሔዎች ላይ ዉይይት ተካሄዷል፡፡ የደቡብ ብሔር ብሔርሰቦች እና ህዝቦችክልላዊ መንግስት ርዕሰ መስተዳድር ክቡር አቶ ርስቱ ይርዳዉ ኢትዮጵያ በምታደርገዉ የብልጽግና ጉዞ ሴቶች እኩልተሳታፊ እና ተጠቃሚ እንዳይሆኑ እንቅፋት የሆኑባቸዉ ችግሮች በጥናት መታወቃቸዉ ወደ መፍትሔ የሚደረገዉጉዞ የመጀመርያ እርምጃ መሆኑን ጠቅሰዉ መላዉ የክልሉ አመራሮች ኃላፊነታቸዉን በብቃት በመወጣት እናአርአያ በመሆን የደቡብ ኦሞ ዞን ሴቶች ያሉባቸዉን ዘርፈ ብዙና ከባድ ችግሮች ለማቃለል በጋራ እንደሚሰሩ ቃልገብተዋል፡፡ የደቡብ ኦሞ ዞን ዋና አስተዳዳሪ ክቡር አቶ ከበደ ሳህሌ በበኩላቸዉ ዞኑ ያሉትን እምቅ የተፈጥሮ ሀብትእና የቱሪዝም መስህብነት በአግባቡ በማልማት ሴቶችና ወንዶች እኩል ተጠቃሚ የሚሆኑበት ፍትኃዊ ማህበረሰብለመፍጠር ከኃይለማያም ሮማን ፋዉንዴሽን ጋር በጋራ ለመስራት ያላቸዉን ዝግጁነት ገልጸዋል፡፡